Na podlagi 58. člena Zakona o javnih uslužbencih (Uradni list RS, 63/07 – UPB 3, 65/08, 69/08-ZTFI-A, 69/08-ZZavar-E, 40/12-ZUJF) in 18. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. [139/06](http://www.uradni-list.si/1/objava.jsp?sop=2006-01-6046) in [104/10](http://www.uradni-list.si/1/objava.jsp?sop=2010-01-5343)) Statistični urad Republike Slovenije (v nadaljnjem besedilu: SURS), Litostrojska 54, 1000 Ljubljana, objavlja javni natečaj za zasedbo prostega uradniškega delovnega mesta:

**VODJA ODDELKA (m/ž) v Sektorju za informacijsko infrastrukturo in tehnologijo, v oddelku Analiza in diseminacija podatkov.**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) področje izobraževanja Informacijske in komunikacijske tehnologije (IKT), podrobneje neopredeljeno ali
* najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) področje izobraževanja Informacijske in komunikacijske tehnologije (IKT), podrobneje neopredeljeno ali
* najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) področje izobraževanja Informacijske in komunikacijske tehnologije (IKT), podrobneje neopredeljeno;
* najmanj 5 let delovnih izkušenj;
* opravljeno obvezno usposabljanje za imenovanje v naziv (v kolikor ga izbrani kandidat nima, ga mora opraviti v zakonsko določenem roku);
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katerega oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti ali magistrsko izobrazbo (2. bolonjska stopnja).

Za javne uslužbence, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu ZJU. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi.

Delovne naloge prostega delovnega mesta:

- organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi, institucijami in uporabniki z delovnega področja oddelka,

- sodelovanje pri oblikovanju sistemskih rešitev in drugih najzahtevnejših gradiv s področja dela, - samostojna priprava zahtevnih analiz, razvojnih projektov, informacij, poročil in drugih zahtevnih gradiv z delovnega področja oddelka,

- načrtovanje, organiziranje, usmerjanje in nadzorovanje dela oddelka,

- neposredna pomoč vodji sektorja pri vodenju strokovnih nalog s področja dela oddelka,

- vodenje oziroma sodelovanje v projektnih skupinah,

- samostojno opravljanje drugih najzahtevnejših nalog s področja dela oddelka,

- spremljanje predpisov s področja dela in samostojno oblikovanje predlogov ukrepov,

- vodenje in odločanje v predpisanih postopkih področja dela.

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja/raven in smer izobrazbe (študijski program) ter leto in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (datum sklenitve in datum prekinitve delovnega razmerja pri posameznem delodajalcu z navedbo stopnje/ravni izobrazbe, ki je bila zahtevana za to delovno mesto);
3. izjavo kandidata, da:

- je državljan Republike Slovenije,

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in o tem, da ni bil obsojen na nepogojno kazen zapora v trajanju več kot šest mesecev,

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega natečajnega postopka dovoljuje SURS-u pridobitev podatkov iz 3. točke iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Natečajna komisija bo strokovno usposobljenost kandidatov presojala na podlagi navedb v prijavi in priloženih pisnih izjav ali razgovora s kandidati ter s pisnim oziroma praktičnim preverjanjem kandidatovega znanja, v kolikor bo to potrebno.

Kandidati, ki ne bodo izpolnjevali natečajnih pogojev se, v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. [139/06](http://www.uradni-list.si/1/objava.jsp?sop=2006-01-6046) in [104/10](http://www.uradni-list.si/1/objava.jsp?sop=2010-01-5343)), ne bodo uvrstili v izbirni postopek.

Od kandidatov pričakujemo:

* poznavanje področja razvoja spletnih in namiznih aplikacij,
* poznavanje delovanja CMS orodji, orodji za diseminacijo podatkov (npr. PxWeb) in standarda za dostopnost spletnih vsebin WCAG,
* poznavanje področja administracije spletnih strežnikov,
* znanje angleškega jezika,
* zmožnost analitičnega razmišljanja,
* sposobnost dobrega pisnega in ustnega izražanja,
* poznavanje dela SURS.

Prav tako od kandidata pričakujemo zanesljivost, natančnost, samostojnost, prilagodljivost, komunikativnost, sposobnost za delo v skupini ter pripravljenost za strokovno usposabljanje.

Z izbranim kandidatom bomo sklenili pogodbo o zaposlitvi za nedoločen čas s polnim delovnim časom.

Izbrani kandidat bo delo na delovnem mestu vodja oddelka opravljal v nazivu višji svetovalec II, z možnostjo napredovanja v naziv višji svetovalec I.

Izbrani kandidat bo delo opravljal v poslovnih prostorih SURS-a, Litostrojska 54, Ljubljana.

Kandidat vloži prijavo na priloženem obrazcu »Vloga za zaposlitev«, ki jo pošlje v zaprti ovojnici z označbo: »za javni natečaj za prosto uradniško delovno mesto vodja oddelka, številka 1102-19/2020«, na naslov: SURS, Litostrojska 54, 1000 Ljubljana, in sicer v roku 8 dni po objavi na osrednjem spletnem mestu državne uprave GOV.SI in na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.surs@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni v roku 90 dni od objave na osrednjem spletnem mestu državne uprave GOV.SI. O izbiri uradnika bo izdan sklep, ki bo vročen izbranemu kandidatu, ostalim kandidatom pa bo vročen sklep, da niso bili izbrani. Obvestilo o končanem natečajnem postopku bo objavljeno na osrednjem spletnem mestu državne uprave GOV.SI.

Informacije o izvedbi javnega natečaja daje Marija Žerjav Prosen, e-naslov: marija.zerjav-prosen@gov.si, informacije o delovnem področju pa mag. Bojan Vovk, telefon: 01/ 2340 874.

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za moške in ženske.